

LĒMUMS

# Ādažos, Ādažu novadā

2024. gada 25. jūlijā **Nr. 304**

**Par aizņēmumu projekta “****Par Ādažu vidusskolas A korpusa fasādes atjaunošanu un siltināšanu” īstenošanai**

Ar Ādažu novada pašvaldības domes (turpmāk – dome) 2023.gada 28.jūnija lēmumu Nr. 288 “Par Ādažu vidusskolas siltināšanu” tika atbalstīta Ādažu vidusskolas “A” un “B” korpusa, kā arī centrālās daļas un sporta centra siltināšana. Savukārt, ar domes 2023.gada 28.jūnija lēmumu Nr. 229 “Par aizņēmumu projekta “Ādažu vidusskolas “B” korpusa siltināšana” īstenošanai” tika nolemts ņemt ilgtermiņa aizņēmumu no Valsts kases projekta “Ādažu vidusskolas “B” korpusa siltināšanai”.

Ādažu vidusskola (turpmāk – ĀVS) ir Ādažu novada pašvaldības dibināta vispārējās izglītības iestāde, kuras mērķis ir sniegt kvalitatīvu izglītību Ādažu novada bērniem.

ĀVS ēkas atjaunošanai 2021. - 2022. gadā tika veikta ventilācijas sistēmas izbūve ēkas “A”, “B” un “C” korpusā. 2022. gadā tika veikta ĀVS “C” korpusa siltināšana.

Vispārējās izglītības iestādes infrastruktūras uzlabošanai un mācību vides labiekārtošanai mūsdienīgas un kvalitatīvas izglītības nodrošināšanai veselībai drošos apstākļos nepieciešams turpināt ĀVS ēkas atjaunošanas darbus, t.sk., Ādažu vidusskolas ēkas energoefektivitātes paaugstināšanu, A korpusam, A un B korpusu savienojošajai daļai, un centrālajai daļai.

Projekts atbilst Ādažu novada Attīstības programmas (2021.-2027.) vidējā termiņa prioritātēm:

1. “VTP5: Resursu efektīva izmantošana un attīstība” rīcības virzienam “RV5.1: Pašvaldības nekustamo īpašumu attīstība, pašvaldības teritorijas labiekārtošana”, uzdevumam “U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot u.tml.)”, pasākumam “Ā5.1.3.11.5. Ādažu vidusskolas korpusa (Gaujas iela 30) renovācija (ĀVS “A” un “B” korpusa siltināšana)”.
2. “VTP8: Pieejama un daudzpusīga izglītība”, rīcības virzienam “RV8.1: Vispārējās izglītības sistēmas attīstība”, uzdevumam “U8.1.3: Attīstīt novadā vienotu izglītības telpu ar vienotu pārvaldības sistēmu”, pasākumam “Ā8.1.3.1. Vienotas izglītības sistēmas pārvaldības sistēmas izveide”.

Atbilstoši Ministru kabineta 05.03.2024. noteikumu Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” (turpmāk – Noteikumi) 10. punktam, pašvaldības var iesniegt investīciju projektus Izglītības un zinātnes ministrijā līdz katra mēneša pirmajam datumam, bet ne vēlāk kā līdz 01.08.2024. Investīciju projekta savlaicīgai īstenošanai jābūt veiktai iepirkuma procedūrai un uz investīciju projekta pieteikuma iesniegšanas dienu jābūt paziņotiem iepirkuma rezultātiem.

ĀVS “A” korpusa siltināšanai ir izstrādāts paskaidrojuma raksts un projekta dokumentācija energoefektivitātes paaugstināšanai Ādažu vidusskolas ēkā, A korpusam, A un B korpusu savienojošai daļai.

Pašvaldība paredz sagatavot pieteikumu valsts budžeta aizņēmuma saņemšanai projektam “Par Ādažu vidusskolas A korpusa fasādes atjaunošanu un siltināšanu” (turpmāk – Projekts), iekļaujot šādas komponentes:

1. Ādažu vidusskolas “A” korpusa atjaunošana;
2. Ādažu vidusskolas savienojuma daļas starp “A” un “B” fasādes atjaunošana;
3. Centrālās daļas jumta un ieejas daļas atjaunošana.

Projekta plānotais indikatīvais finansējums ir 813 367,11 *euro,* un tā īstenošana pašvaldībai ir jāuzsāk līdz 01.10.2024. un jāīsteno ne vēlāk, kā līdz 31.08.2025.

Pamatojoties uz Pašvaldību likuma 4. panta pirmās daļas 2. un 4. punktu, 10. panta pirmās daļas 17.punktu, Ministru kabineta 05.03.2024. noteikumu Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” 10. punktu, Ādažu novada pašvaldības dome

**NOLEMJ:**

1. Noteikt, ka projekta “Par Ādažu vidusskolas A korpusa fasādes atjaunošanu un siltināšanu” kopējās izmaksas ir 813 367,11 *euro* (astoņi simti trīspadsmit tūkstoši trīs simti sešdesmit septiņi *euro* un 11 *centi*).
2. 2024.gada izglītības iestādes investīciju projekta “Par Ādažu vidusskolas A korpusa fasādes atjaunošanu un siltināšanu” īstenošanai, kas atbilst pašvaldības apstiprinātajai attīstības programmai “Ādažu novada attīstības programma (2021-2027)” un nodrošina lietderīgu investīciju īstenošanu pašvaldības autonomo funkciju (gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību) izpildei:
	1. ņemt ilgtermiņa aizņēmumu līdz 729424 *euro* (septiņi simti divdesmit deviņi tūkstoši četri simti divdesmit četri *euro*) apmērā no komercbankas vai Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2025. gada septembrim. Aizņēmumu izņemt vidējā termiņā, 2024. un 2025. gadā;
	2. paredzēt pašvaldības 2024. gada budžetā nepieciešamo līdzfinansējumu līdz 40 870,28 *euro* (četrdesmit tūkstoši astoņi simti septiņdesmit *euro* un28 *centi*) apmērā un 2025. gada budžetā nepieciešamo līdzfinansējumu līdz 43 072,83 *euro* (četrdesmit trīs tūkstoši septiņdesmit divi *euro* un83 *centi*) apmērā;
	3. garantēt aizņēmuma atmaksāšanu, paredzot tam nepieciešamos finanšu līdzekļus pašvaldības budžetā turpmākajos gados.
3. Aģentūra sadarbībā ar Centrālās pārvaldes Finanšu nodaļu, līdz š.g. 1. augustam sagatavot un iesniegt Izglītības un zinātnes ministrijā investīciju projekta pieteikumu.
4. Centrālās pārvaldes Finanšu nodaļai iesniegt aizņēmuma saņemšanai nepieciešamos dokumentus Finanšu ministrijā pozitīva Izglītības un zinātnes ministrijas atzinuma saņemšanas gadījumā.
5. Pašvaldības domes priekšsēdētājai noslēgt aizņēmuma līgumu ar komercbanku vai Valsts kasi 2. punkta izpildei un parakstīt ar projekta īstenošanu saistītos dokumentus.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU